Xarkovda o‘ldirilgan tinch aholi. Mariupolda rus propagandasini namoyish qilayotgan ko‘chma teleekranlar. Urushning 92-kunidan fotoreportaj

Ukrainadagi urushning to‘qson ikkinchi kuni o‘tdi. Donbass uchun jang davom etar ekan, Kiyevdagi rasmiylarning bu boradagi bayonotlari tobora tashvishli yangramoqda. 26-may kuni Xarkov viloyati o‘qqa tutildi, viloyat rasmiylari to‘qqiz kishi halok bo‘lganini xabar qildi, qurbonlar orasida besh oylik chaqaloq ham bor. Rossiya kuchlari tomonidan qo‘lga olingan, uzoq vaqt davomida elektr energiyasi va internetdan uzilgan Mariupol ko‘chalarida rus propagandasi namoyish etiladigan ko‘chma teleekranlar paydo bo‘ldi. Meduza 26-may suratlarini jamladi.
Donbass shimoli

 Severodonetsk o‘qqa tutishlar paytida. Ukraina hukumati mamlakat sharqidagi urush o‘ta zo‘ravonlik darajasiga yetganini aytdi. “Ular u yerda qirg‘in uyushtirib, butun hayotni yo‘q qilishga urinmoqda. Hech kim Donbassni Rossiya harbiylaridek vayron qilmagan edi”, — dedi Vladimir Zelenskiy.

 Lisichanskdagi uyning yerto‘lasida o‘g‘il otasiga yordam bermoqda. Shaharda na elektr, na suv bor.

 Lisichansk aholis ko‘chada ovqat pishirmoqda.

 Ko‘ngillilar Kramatorskdan ayollarni evakuatsiya qilmoqda. Rossiya qo‘shinlari aholi turar joylari va shaharning xususiy sektorini o‘qqa tutmoqda.

 Kramatorsk aholisining vakili o‘z kvartirasida. Nariroqdagi tashlandiq bino raketa hujumidan vayron bo‘lgan.

 Lugansk viloyatining Popasnaya shahridagi turar joy binosi oldida turgan Rossiya harbiy texnikasi. Popasnaya rus qo‘shinlari tomonidan egallab olingan.
Mariupol

 Mariupoldagi vayron bo‘lgan binolar orasida o‘ynab yurgan bolalar.

 Mariupol aholisi vayron qilingan drama teatri binosi yonida. Rossiya FVV Mariupol va Volnovaxada rus propagandasi aks ettirilgan teleekranli avtomobillarni ishga tushirdi.
Xarkov

 Shahardagi ko‘cha

 “Diqqat! Otishma!” deb yozilgan mashina. Xarkov viloyatining Severnaya Saltovka tumani. 26-may kuni shaharning o‘qqa tutilishi oqibatida 9 kishi, jumladan, besh oylik chaqaloq halok bo‘lgan.

 Ayol shahar o‘qqa tutilayotgan paytda halok bo‘lgan erining jasadi yonida.

 Xarkovdagi turar joy maydoni o‘qqa tutilgandan keyin bino tomida qolgan teshik.
 Donbassda yana bir shahar bosib olindi. Kiyev minalardan tozalanmoqda. Urushning 91-kunidan fotoreportaj